El Bundestag dóna llum verda al tercer rescat de Grècia
El parlament alemany, el Bundestag, ha votat aquest divendres a favor d'iniciar les negociacions per un tercer rescat per a Grècia. Els parlamentaris alemanys han votat amb 439 vots a favor, 119 en contra i 40 abstencions la proposta del govern d'Angela Merkel de permetre les negociacions amb Atenes per un préstec europeu d'uns 85.000 milions d'euros a tres anys. Una cinquantena de membres de la coalició conservadora de la CDU/CSU de Merkel han votat en contra de negociar el rescat. Merkel ha remarcat que l'ajut és la millor solució per evitar una situació de 'caos'. La cancellera ha admès que hi ha qui desconfia de l'acord, però ha remarcat que els avantatges superen els desavantatges. 'Seriem negligents, i actuaríem irresponsablement, si almenys no intentéssim aquest camí', ha assegurat Angela Merkel durant la seva intervenció al Bundestag per defensar l'acord.
Com considerà Merkel l'ajut a Grècia?
la millor solució per evitar una situació de 'caos'